Danckert Krohns stiftelse

Danckert Krohns stiftelse ligger i Kong Oscarsgate 54 i Bergen.

Historie
Den senbarokke bygningen med hovedbygg og sidefløyer ble oppført i 1789. Stiftelsen ble opprettet ved gavebrev i 15. mai 1785 av hoffagent Danckert Danckertsen Krohn (1726–1795) og hans andre hustru Johanne Margrethe von der Ohe. Det barnløse ekteparet overførte eiendommen og 26 000 riksdaler til den «milde stiftelsen». Danckert Krohns stiftelse, bygningen og midlene, skulle brukes til trengende eldre ektefolk, enker eller enkemenn fra borger- og embedsstanden.

Krohns gavebrev omfattet 26 000 riksdaler, en tomten på 4,2 dekar og et bygg kjøpt på auksjon etter det nedlagte salpeterverket. Rester av murene rundt verksanlegget ble brukt til hagemuren som avgrenser stiftelsen mot sør.<ref>[https://www.bergenbyarkiv.no/bergenbyleksikon/arkiv/1424593 Gunnar Hagen Hartvedt og Norvall Skreien: «Danckert Krohns stiftelse», Bergen byleksikon]</ref> 

Stiftelsen fikk 14 enkeltrom med plass til 14 personer, hvert på 11 kvadratmeter, pluss felleskjøkken og stue med grue. Viktig var derfor brannbøtten i lær fra 1789, som henger utenfor stuedøren. Det opprinnelige innboet er ikke bevart, men en har fått låne møbler fra Gamle Bergen. Beboerne måtte gjennom en test før de fikk lov å flytte inn, og bønnemøtene måtte overholdes. På sin fødselsdag ga alltid Krohn beboerne to riksdaler hver; og da arven etter ham tok slutt, gikk velstående kjøpmenn inn og finansierte videre drift.Kristin Elven: «Fargeklatten Danckert Krohn», Annonseavisen nr 15 2000  

Bygningen ble fredet av riksantikvaren i 1927. Bak bygningen oppførte stiftelsen en ny bygning med 19 trygdeboliger i 1939. Denne var oppført i mur og tegnet av Egill Reimers.

I 1964 var stiftelsen dømt til å rives, men riksantikvaren og Fortidsminneforeningen gikk sammen om å sikre bevarelse.Kristin Elven: «Fargeklatten Danckert Krohn», Annonseavisen nr 15 2000   

Den gamle hovedbygningen fikk et nytt tilbygg tegnet av arkitektene Peter Andersen, Johan L. Andersen og Kjell H. Irgens i 1971. Hovedbygningen ble samtidig rehabilitert av det samme arkitektkontoret. Dette arbeidet ble belønnet med diplom fra Europa Nostra'' i 1980.

 Referanser 

Eksterne lenker


Kategori:Fredete byggverk i Vestland
Kategori:Kulturminner i Bergen
Kategori:Bergens historie
Kategori:Byggverk i Bergen
Kategori:1700-tallet i Bergen